CELEX: 62005FO0082
Language: sk
Date: 2007-04-16 00:00:00
Title: Uznesenie Súdu pre verejnú službu (druhá komora) zo 16. apríla 2007.#Michel Thierry proti Európskej komisii.#Vec F-82/05.

UZNESENIE SÚDU PRE VEREJNÚ SLUŽBU (druhá komora)
      zo 16. apríla 2007
      Vec F‑82/05
      Michel Thierry
      proti
      Komisii Európskych spoločenstiev
      „Úradníci – Povýšenie – Nezapísanie do zoznamu povýšených úradníkov – Povyšovanie v roku 2004– Prednostné body – Zásluhy – Odpracované roky – Prípustnosť“
      Predmet: Žaloba podaná podľa článku 236 ES a článku 152 AE, ktorou M. Thierry navrhuje predovšetkým zrušenie zoznamu povýšených úradníkov
         pri povyšovaní v roku 2004 (uverejneného v Administratívnych informáciách č. 130‑2004 z 30. novembra 2004), pretože tento zoznam neobsahuje jeho meno
      
      Rozhodnutie: Žaloba sa zamieta sčasti ako zjavne neprípustná a sčasti ako zjavne nedôvodná. Každý účastník konania znáša vlastné trovy
         konania.
      
      Abstrakt
      Úradníci – Žaloba – Záujem na konaní
      (Služobný poriadok úradníkov, články 90 a 91)
      Úradník nie je oprávnený konať v záujme zákona alebo inštitúcií a na podporu svojej žaloby môže uvádzať len dôvody, ktoré
         sa ho osobne týkajú. Z tohto dôvodu je zjavne neprípustná žaloba podaná úradníkom smerujúca k zrušeniu zoznamu úradníkov povýšených
         do vyššej platovej triedy v rámci povyšovania v rozsahu, v akom tento zoznam neobsahuje meno žalobcu, pokiaľ tento neuviedol,
         v čom spočíva jeho osobný záujem na podaní žaloby a obmedzil sa na tvrdenie protiprávnosti určitých kategórií bodov na povýšenie
         bez toho, aby vo svojich písomnostiach poskytol konkrétny dôkaz o svojej osobnej situácii s ohľadom na predmetné povyšovanie,
         ako je konkrétne počet bodov na povýšenie uvedených kategórií, ktoré získal. Také konštatovanie sa nemôže spochybniť skutočnosťou,
         že počet bodov na povýšenie vyplýva z dokumentu priloženého k vyjadreniu k žalobe, pretože žalobcovi prislúcha charakterizovať
         v jeho písomnostiach záujem na konaní a prípadne odkázať na príslušné prvky uvedené v prílohe.
      
      (pozri body 30 a 33)
      Odkaz:
      Súdny dvor, 30. júna 1983, Schloh/Rada, 85/82, Zb. s. 2105, bod 14
      Súd prvého stupňa, 22. novembra 2006, Sanchez Ferriz/Komisia, T‑436/04, Zb. VS s. I‑A‑2‑273, II‑A‑2‑1423, bod 35; 23. novembra
         2006, Lavagnoli/Komisia, T‑422/04, neuverejnený v Zbierke, bod 31